Ons kan nie sonder selfone klaarkom nie, maar hoe stel jy as ouer gesonde perke vir jou foonbehepte kind?
Dis ’n voortdurende probleem vir ouers met tieners: om die oogrollery, gesug en gekners van tande te verduur as jy dit durf waag om hul selfoongebruik te onderbreek.
Een het gesê hopelik leer sy haar dogter goeie gewoontes. Blykbaar is die wetenskap aan Marion se kant, te oordeel na ’n onlangse studie deur ’n span van die Universiteit van San Diego.
“Ons maak dikwels die fout om ouerskap vanuit ons perspektief te benader. Dit beteken ons kyk hul oogpunt mis, wat ’n reuseskeiding tussen ons en ons kinders skep.
Maar elke ouer weet seker nou al: Dis makliker gesê as gedaan. Hier is wenke en feite wat jy in gedagte kan hou terwyl jy dié uitdaging saam met jou kind die hoof bied.
“Slimfone is ’n manier waarop kinders met hul maats kommunikeer; dus kan jy met reg vra: Wat sou ’n ouer redelikerwys hul kind toelaat wat kommunikasie met vriende betref?” sê hy.
“Ongelukkig kan ons nie hierdie wêreldwye virtuele golf keer nie; ons moet leer om dit te ry en ons kinders leer om dieselfde te doen,” sê sy. Colleen, self die ma van ’n tiener, raai ouers aan om by die tyd aan te pas.
Sy herinner ouers ook daaraan: Deur jou kinders te dwing om die reëls te gehoorsaam leer jy hulle nie hoe om hul toestel op lang termyn verantwoordelik te gebruik nie.
“Ek beveel aan jy stel gesonde perke, bly aan die kommunikeer met hulle, raak betrokke by hul wêreld, voed hulle en jouself gedurig op en omarm die steeds veranderende tyd.”
Deesdae het kinders se eerste foon ’n belangrike mylpaal geword; moet dus nie verbaas wees as jou agtjarige begin vra wanneer hy of sy ’n foon kry nie. Daar is geen “regte” ouderdom om kinders hul eerste slimfoon te gee nie.
Daar is ’n verskil tussen tegnologies vaardig wees en die vermoë hê om dit verstandig te gebruik. Dink eers mooi na oor dié vrae:
Sal hulle ’n selfoon verantwoordelik gebruik – byvoorbeeld om dit veilig weg te bêre (en af te skakel of die klank af te skakel) tydens klasse?
Skakel die fone saans af. Oorweeg ’n sentrale herlaaistasie pleks van toestelle in die slaapkamer herlaai